**OŠ - SE RIVARELA, Novigrad - Cittanova**

organizira predavanje dipl. logopedinje

**Lee Radolović**

u srijedu **10. veljače od 16,30 h do 17,45 h** (roditelji 1. i 2. raz.); **od 18,00 h do 19,15 h** (roditelji 3. i 4. raz.),

u višenamjenskom prostoru škole:

***"Da čitanje i učenje ne postanu mučenje"***

******

Tema obuhvaća upoznavanje s teškoćama u učenju te educiranje: kako uočiti teškoće u učenju i usvajanje postupaka za pomoć djeci s teškoćama u učenju.

Gđa **Lea Radolović**, dipl. logopedinja svoje je zvanje stekla na Edukacijsko- rehabilitacijskom fakultetu u Zagrebu na kojem je diplomirala 2005. god.

Ima široku lepezu iskustava kao logoped: Opća bolnica Pula, Centar za slušna i govorna pomagala, O.Š. Vazmoslav Gržalja u Buzetu i O.Š. Vladimira Nazora u Pazinu, privatni logopedski kabinet "Logo Express". Od siječnja 2015. god. do danas radi kao stručni suradnik logoped u Školi za odgoj i obrazovanje - Pula.

**Kroz predavanje od 20-ak minuta roditeljima će biti predstavljene teškoće u učenju (disleksija, disgrafija, diskalkulija) te njihova simptomatologija, a nakon toga igrom senzibilzacije pokušat ćemo čim više približiti osjećaj teškoće u čitanju te praktičnim savjetima pokušati dati što više konkretnih savjeta za rad s djecom s teškoćama čitanja i pisanja.**